Névtelen Biblia

A Messiás Jézus lelepleződése

A Messiás Jézus lelepleződése, amit adott neki az Isten, hogy megmutassa az ő rabszolgáinak azokat, amiknek szükséges megtörténniük gyorsan; és megjelentette, miután elküldte az ő angyalán keresztül az ő rabszolgájának, Jánosnak: aki tanúskodott az Isten Kinyilatkoztatásáról és a Messiás Jézus tanúságtételéről, illetve arról, amit csak látott.

Áldott az isteni szóvivői közlés Kinyilatkoztatásait olvasó és a hallgatók, és az abban megírottak megőrzői, mert az alkalmas idő közel.

János a hét kihívott közösségnek, melyek Ázsiában vannak: kegyelem nektek és békesség attól, aki a jelenvaló és az elmúlt és az eljövendő; és a hét szellemtől, melyek az ő trónja előtt vannak; és a Messiás Jézustól, aki a hitelesen hűséges tanú, az elsőszülött a halottak közül és a föld királyainak fejedelme. Annak, aki szeretett minket és megmosott a mi bűneinkből az ő vérében, és tett minket királyokká és papokká az Istennek és az ő Édesapjának: neki legyen a dicsőség és az uralkodói hatalom örökkön örökké! Ámen!

Figyelj! Eljön a felhőkkel és meg fogja látni őt minden szem, és akik őt átszúrták, és megszakadva fognak sírni felette a föld néptörzsei mind. Igen, ámen!

„Én vagyok az A és a Zs¹, kezdet és vég”, leszögezve mondja az Úr, „a jelenvaló és az elmúlt és az eljövendő: a mindenható.”

Én, János, aki a ti testvéretek és részestársatok is vagyok a szorongattatásokban és a Messiás Jézus Királyságában és hátrányt elviselő kitartásában: a Patmosznak hívott szigetre kerültem, az Isten Kinyilatkoztatása miatt és a Messiás Jézus tanúságtétele miatt.

Szellembe kerültem az úri napon, és hallottam magam mögött egy nagy hangot, mint erélyesen ezt mondó trombitaszóét: „Én vagyok az A és a Zs, az első és az utolsó.” És: „Amit látsz, írd meg egy kis könyvtekercsben, és küldd el az ázsiai kihívott közösségeknek: Efeszoszba és Szmürnába és Pergamoszba és Thüateirába és Szárdeiszba és Filadelfeiába és Laodiceiába!²”

És megfordultam, hogy lássam a hangot, amely beszélt velem, és amint megfordultam, megláttam hét arany gyertyatartót. És a hét gyertyatartó között ember fiához hasonlót, felöltözve bokáig érő ruhába és körülövezve a mellénél aranyövvel. Az ő feje pedig és a haja fehér, mintegy fehér gyapjú, mint a hó; és az ő szemei, mint tűznek lángja; és az ő lábai hasonlók egyfajta fenyőtömjén színű rézhez, mintha kemencében tüzesedtek volna; és az ő hangja, mint sok vizek hangja. Ezalatt az ő jobb kezében volt hét csillag, és az ő szájából egy kétélű éles kard jött ki; és az ő arca olyan volt, mint ahogy a nap tündöklik az ő erejében.

És amikor láttam őt, leestem az ő lábaihoz, mint egy halott. Akkor rám tette az ő jobb kezét, ahogy leszögezve mondta nekem:

„Ne félj! Én vagyok az első és az utolsó és az élő. És halottá váltam, és figyelj: élő vagyok, örökkön örökké, ámen! És nálam vannak az alvilág és a halál kulcsai. Írd meg, amiket látsz és amik vannak és amik megtörténni készülnek ezek után, a hét csillag titkát, amiket láttál az én jobb kezemen, és a hét arany gyertyatartót! A hét csillag a hét kihívott közösség angyalai; és a hét gyertyatartó, amit láttál, hét kihívott közösség.

Az efeszoszi³ kihívott közösség angyalának írd meg:

»Ezeket mondja leszögezve a hét csillagot az ő jobb kezében tartó, a hét arany gyertyatartó között körüljáró: tudok a te cselekedeteidről és a te fáradozásodról, és a te hátrányt elviselő kitartásodról, és hogy nem vagy képes elhordozni a rosszakat, és próbáztattad a magukat apostolként beállítokat, és nem azok, és találtad őket hazugoknak; és terhet hordoztál és van hátrányt elviselő kitartásod; és az én nevem miatt fáradoztál és nem fáradtál el. De van kifogásom ellened, mivelhogy a te első önzetlen szeretetedet elhagytad. Emlékezz tehát, honnan estél ki, és tarts bűnbánatot, és tedd az első cselekedeteket! Ha pedig nem: eljövök hozzád gyorsan, és ki fogom mozdítani a te gyertyatartódat annak a helyéből, ha nem tartasz bűnbánatot. De ez megvan nálad, hogy gyűlölöd a nikolaiták cselekedeteit, amiket én is gyűlölök. Akinek van füle, hallja meg, amit a Szellem leszögezve mond a kihívott közösségeknek! Aki győzedelmeskedik, annak adok majd enni az élet fájáról, ami az Isten Gyönyörkertjének közepén van.«

És a szmürnai⁴ kihívott közösség angyalának írd meg:

»Ezeket mondja leszögezve az első és az utolsó, aki halottá vált és feléledt: tudok a te cselekedeteidről és a nyomorúságodról és a szegénységedről (pedig gazdag vagy), és a gyalázkodásáról a magukat zsidóknak mondóknak (nem is azok, hanem a Sátán gyülekezete). Semmit se félj azoktól, amiket készülsz elszenvedni! Figyelj, a Szétdobáló közületek egyeseket börtönbe készül hajítani, hogy próbáztatva lehessetek általa, és nyomorúságotok lesz tíz napon. Válj hiteles hívőként hűségessé, és neked adom az élet győzelmi koszorúját. Akinek van füle, hallja meg, amit a Szellem leszögezve mond a kihívott közösségeknek! A győzedelmeskedő semmiképp sem károsodhat a második haláltól.«

 És a Pergamoszban⁵ lévő kihívott közösség angyalának írd meg:

»Ezeket mondja leszögezve a kétélű éles karddal rendelkező: tudok a te cselekedeteidről és hogy hol laksz (ahol a Sátán trónja van), és hogy ragaszkodsz az én nevemhez, és nem tagadtad meg az én hitemet azokban a napokban sem, amikor Antipász, az én hiteles hívőként hű tanúm élt, akit megöltek nálatok, ahol lakik a Sátán. Csakhogy van ellened egy kevés kifogásom: mivelhogy vannak nálad ott Bálám tanításához ragaszkodók, aki a Bálák szellemiségében tanított buktatót hajítani Izrael fiai elé, hogy bálványáldozatokat egyenek és paráználkodjanak. Ily módon vannak nálad is a nikolaiták tanításához ragaszkodók, amit gyűlölök. Tarts bűnbánatot! Ha pedig nem, eljövök hozzád gyorsan, és harcolni fogok velük a szám kardjával! Akinek van füle, hallja meg, amit a Szellem leszögezve mond a kihívott közösségeknek! Aki győzedelmeskedik, annak adok majd enni az elrejtett mannából, és adok majd annak egy fehér kavicsot, és a kavicsra egy új nevet felírva, amit senki sem ismer, hacsaknem az átvevő.«

És a Thüateirában⁶ lévő kihívott közösség angyalának írd meg:

»Ezeket mondja leszögezve az Isten Fia, akinek úgy vannak az ő szemei, mint tűznek lángja, és az ő lábai hasonlóak egyfajta fenyőtömjén színű rézhez: tudok a te cselekedeteidről és az önzetlen szeretetedről és a segédkezésedről és a hitedről és a te hátrányt elviselő kitartásodról, és a te utolsó, az elsőknél több cselekedeteidről is. Csakhogy van ellened egy kevés kifogásom: mivelhogy hagyod az asszonyt, a magát leszögezve isteni szóvivőnek mondó Jezábelt, hogy tanítson és eltévelyítse az én rabszolgáimat, hogy paráználkodjanak és bálványáldozatokat egyenek. És adtam neki egy időszakot, hogy bűnbánatot tartva kijöhessen az ő paráznaságából, és nem tartott bűnbánatot. Figyelj, én hajítom őt hordágyba, és a vele házasságtörőket nagy nyomorúságba, abban az esetben, ha nem jönnek ki bűnbánatot tartva az ő cselekedeteikből. És az ő utódait meg fogom ölni halállal, és meg fogják ismerni a kihívottak közösségei mind, hogy én vagyok a vesék és szívek átvizsgálója, és adni fogok nektek, kinek-kinek a ti cselekedeteitek szerint. Nektek pedig leszögezve mondom, és a többi Thüateirában lévőnek, akiknél csak nincs meg ez a tanítás, és akik nem ismerték meg a Sátán mélységeit (ahogy ők mondják erélyesen): nem fogok hajítani rátok más terhet, csak amitek van, ahhoz ragaszkodjatok, amíg csak meg nem érkeztem. És aki győzedelmeskedik és az én cselekedeteimet mindvégig megőrzi, annak adok majd szuverén hatalmasságot a népeken, és juhászként fogja legeltetni őket vasbottal, amint a cserépedények darabokra törnek, amint én is átvettem az én Édesapámtól; és adom majd annak a hajnalcsillagot. Akinek van füle, hallja meg, amit a Szellem leszögezve mond a kihívott közösségeknek!«

És a Szárdeiszben⁷ lévő kihívott közösség angyalának írd meg:

»Ezeket mondja leszögezve az Isten szellemeivel és a hét csillaggal Rendelkező: tudok a te cselekedeteidről, hogy azzal a névvel rendelkezel, hogy élsz és halott vagy. Legyél éber, és szilárdítsd meg a többi dolgot, amelyek elhalni készülnek, mert nem találtam a te cselekedeteidet beteljesedettnek az Isten előtt. Emlékezz tehát, hogyan kaptad és hallottad, és őrizd meg és tarts bűnbánatot! Abban az esetben tehát, ha nem lennél ébren, el fogok jönni rád mint a tolvaj, és semmiképp sem tudhatod az órát, amikor el fogok jönni rád. Rendelkezel egy kevés névvel is Szardeiszben, melyek nem feketítették be az ő ruháikat, és körül fognak járni velem fehérben, mivelhogy méltók rá. Aki győzedelmeskedik, az lesz fehér ruhákba öltöztetve, és semmiképp sem törlöm ki az ő nevét az élet könyvtekercséből, és nyíltan megvallva fogom elismerni az ő nevét az én Édesapám előtt és az ő angyalai előtt. Akinek van füle, hallja meg, amit a Szellem leszögezve mond a kihívott közösségeknek!«

És a Filadelfeiában⁸ lévő kihívott közösség angyalának írd meg:

»Ezeket mondja leszögezve a szent, az igazi, a Dávid kulcsával rendelkező, a kinyitó (és senki sem zárja be; és bezárja és senki sem nyitja ki): tudok a te cselekedeteidről. Figyelj, adtam eléd egy nyitott ajtót, és senki sem képes bezárni azt; mivelhogy kevés erővel rendelkezel, és megőrizted az én Kinyilatkoztatásomat, és nem tagadtad meg az én nevemet. Figyelj, adok a Sátán gyülekezetéből, a magukat zsidóknak mondókéból (és nem azok, hanem hazudnak). Figyelj, megteszem majd velük, hogy eljöjjenek és leborulva hódoljanak a te lábaid előtt, és hogy megtudják, hogy én önzetlenül szerettelek téged. Mivelhogy megőrizted az én hátrányt elviselő kitartásom Kinyilatkoztatását, én is megőrizlek majd téged a próbáztatás órájából, amely az egész ökumenikus földkerekségre készül jönni, hogy próbáztassa a földön berendezkedve lakókat. Figyelj, eljövök gyorsan: ragaszkodj ahhoz, amid van, hogy senki se vehesse el a te győzelmi koszorúdat! Aki győzedelmeskedik, azt megteszem majd oszloppá az én Istenemnek a Templomában, és kívülre semmiképp sem mehet ki többé; és felírom őrá az én Istenemnek a nevét és az én Istenem városának a nevét: az eddig ismeretlenül újfajta Jeruzsálemét, amely alájön a mennyből az én Istenemtől; és az én eddig ismeretlenül újfajta nevemet. Akinek van füle, hallja meg, amit a Szellem leszögezve mond a kihívott közösségeknek!«

És a laodiceiai⁹ kihívott közösség angyalának írd meg:

»Ezt mondja az Ámen, a hitelesen hűséges és igazi tanú, az Isten teremtésének a kezdete: tudok a te cselekedeteidről, hogy sem hideg nem vagy, sem meleg. Bárcsak hideg lennél vagy meleg! Így, mivelhogy langyos vagy, és sem hideg, sem meleg: arra készülök, hogy téged kihányjalak az én számból. Mivelhogy azt mondod leszögezve, hogy gazdag vagyok és meggazdagodtam és semmire sincs szükségem (és nem tudod, hogy te vagy a nyomorult, és szánalmas és szegény és vak és mezítelen): tanácsolom neked, hogy vásárolj tőlem tűztől megtisztulva megtüzesedett aranyat, hogy gazdag lehess; és fehér ruhákat, hogy felöltözhess, és ne legyen nyílvánvaló a te mezítelenségednek a szégyene, és kenj szemkenőcsöt a te szemeidre, hogy láthass! Én akit csak esetleg kölcsönösen szeretek, rábizonyítva megfeddem és fenyítve nevelem: lelkesedj buzgón tehát és tarts bűnbánatot! Figyelj, az ajtónál állok és zörgetek. Ha esetleg valaki meghallaná az én hangomat és kinyitná az ajtót, be fogok menni hozzá és vacsorázni fogok ővele, és ő énvelem. Aki győzedelmeskedik, annak megadom majd, hogy ülhessen velem az én trónomon, amint én is győzedelmeskedtem, és ültem az én Édesapámmal az ő trónján. Akinek van füle, hallja meg, amit a Szellem leszögezve mond a kihívott közösségeknek!«

Ezek után láttam, és – figyelj! – egy nyitott ajtó a mennyben! És az előbbi hang, amit hallottam, mint velem beszélő trombitaszó, ahogy leszögezve mondja: „Jöjj fel ide, és meg fogom mutatni neked azokat, amiknek szükséges meglenniük ezek után.” És azonnal szellemben lettem, és – figyelj! – egy trón volt letéve a mennyben, és a trónon volt egy azon ülő. És az ülő látásra hasonló volt egyfajta jáspis és karneol kőhöz¹⁰, és egy, látásra a smaragdhoz¹¹ hasonló szivárvány volt a trón körül. És a trón körül volt huszonnégy trón, és a trónokon láttam a huszonnégy ülő vént, felöltöztetve fehér ruhákba, és az ő fejükön arany győzelmi koszorúk voltak.

És a trónból villámok és mennydörgések és hangok jönnek ki; és van hét égő tüzes fáklya a trón előtt, melyek a hét szelleme az Istennek; és a trón előtt egy üvegtenger, kristályhoz hasonló. És a trón közepén és a trón körül négy élőlény, tele szemekkel elöl és hátul. És az első élőlény hasonló egy oroszlánhoz, és a második élőlény hasonló egy borjúhoz, és a harmadik élőlénynek az arca olyan, mint egy embernek, és a negyedik élőlény hasonló egy repülő sashoz.

És a négy élőlénynek egyenként volt külön-külön hat szárnya; köröskörül és belül szemekkel teli, és szünetük nincs éjjel és nappal, miközben leszögezve ezt mondják: „Szent, szent, szent, úr, az Isten, a mindenható, az elmúlt és a jelenvaló és az eljövendő!” És mikor az élőlények dicsőséget és tiszteletet és hálát adnak majd a trónon ülőnek, az örökkön-örökké élőnek: földre esik majd a huszonnégy vén a trónon ülő előtt, és leborulva hódolnak az örökkön-örökké élőnek, és a trón elé hajítják az ő koszorúikat, miközben leszögezve ezt mondják: „Méltó vagy, Urunk, hogy átvedd a dicsőséget és a tiszteletet és a csodás erőt, mert te teremtetted a mindenséget és a te akaratod miatt léteznek és lettek teremtve.”

És láttam a trónon ülőnek a jobbján egy belül és hátul írott, hét pecséttel lepecsételt kis könyvtekercset. És láttam egy erős angyalt, ahogy bejelentve közhírré tette nagy hangon: „Ki méltó arra, hogy kinyissa a kis könyvtekercset és feloldja a pecséteit annak?” És senki sem volt képes sem a mennyben, sem a földön, sem a föld alatt arra, hogy kinyissa a kis könyvtekercset, sem hogy megnézze azt. És én sokat sírtam, mert senkit sem találtak méltónak arra, hogy felnyissa és elolvassa a kis könyvtekercset, sem hogy megnézze azt.

És a vének közül egy leszögezve mondja nekem: „Ne sírj! Figyelj, győzött az oroszlán, a Júda törzséből való, a Dávid gyökere, hogy felnyissa a kis könyvtekercset és hogy feloldja a hét pecsétjét annak!”

És láttam! És – figyelj! – a trón és a négy élőlény között és a vének között ott van egy már álló Bárányka: mint egy már lemészárolt, hét szarvval és szemmel rendelkező, melyek az Istennek a hét, az egész földre kiküldött szelleme. És jött és átvette a kis könyvtekercset a trónon ülőnek a jobbkezéből. És amikor átvette a kis könyvtekercset, a négy élőlény és a huszonnégy vén földre esett a Bárányka előtt, s közben mindegyik rendelkezett hárfákkal és arany áldozati csészékkel, tele illatos füstölővel, amik a szentek imái. És énekeltek egy újfajta éneket, ahogy leszögezve ezt mondták: „Méltó vagy, hogy átvedd a kis könyvtekercset, és hogy felnyisd annak a pecséteit, mert le lettél mészárolva, és megvásároltál az Istennek minket a te véredben, minden törzsből és nyelvből és népből és nemzetből, és tettél minket a mi Istenünk számára királyokká és papokká, és királyként fogunk uralkodni a földön.”

És láttam! És hallottam sok angyal hangját a trón körül és az élőlényekét és a vénekét, és közben ezrek ezrei nagy hangon leszögezve mondják: „Méltó a lemészárolt Bárányka, hogy átvegye a csodás erőt és gazdagságot és bölcsességet és erősséget és tiszteletet és dicsőséget és áldást!” És minden teremtményt, ami van a mennyben és a földön és a föld alatt és a tengeren: azokat, amik vannak, és a bennük levőket, hallottam, ahogy leszögezve ezt mondják: „A trónon ülőnek és a Báránykának jár az áldás és a tisztelet és a dicsőség és az uralkodói hatalom örökkön-örökké!” És a négy élőlény leszögezve mondta: „Ámen!”, és a huszonnégy vén földre esett és hódolt az örökkön-örökké élőnek.

És láttam, mikor felnyitott a Bárányka egyet a pecsétek közül! És hallottam egyet a négy élőlény közül, mint mennydörgés szavát, ahogy erélyesen ezt mondta: „Jöjj és nézd meg!” És láttam! És – figyelj! – egy fehér ló; és a rajta ülő egy íjjal rendelkező; és adatott neki győzelmi koszorú, és kiment győzedelmeskedve, és hogy győzedelmeskedjen.

 És amikor felnyitotta a második pecsétet, hallottam a második élőlényt, ahogy erélyesen ezt mondta: „Jöjj és nézd meg!” És kiment egy másik, vörös ló; és a rajta ülőnek megadatott, hogy elvegye a békességet a földről, és hogy egymást lemészárolják, és adatott neki egy nagy tőr.

És amikor felnyitotta a harmadik pecsétet, hallottam a harmadik élőlényt, ahogy erélyesen ezt mondta: „Jöjj és nézd meg!” És láttam! És – figyelj! – egy fekete ló; és a rajta ülő egy, az ő kezében egy mérleggel rendelkező; és hallottam egy hangot a négy élőlény között, ahogy erélyesen ezt mondta: „A búza egy napimércéje¹² egy dénár és az árpa három napimércéje egy dénár, és az olajat és a bort ne bántsd!”

És amikor felnyitotta a pecsétet, a negyediket, hallottam a negyedik élőlény hangját, ahogy erélyesen ezt mondta: „Jöjj és nézd meg!” És láttam! És – figyelj! – egy zöldes fakó ló; és a rajta ülő; az ő neve Halál, és az alvilág vele menve követi; és adatott nekik szuverén hatalom ölni a föld negyedrészén karddal és éhínséggel és halállal és a föld vadállatai által.

És amikor felnyitotta az ötödik pecsétet, láttam az oltár alatt a lelkeit azoknak, akiket lemészároltak az Isten Kinyilatkoztatása miatt és a tanúbizonyság miatt, amivel rendelkeztek. És ezalatt nagy hangon kiáltottak, ahogy erélyesen ezt mondták: „Meddig még, ó szent és igaz Urunk? Nem ítélkezel és nem bosszulod meg a mi vérünket a földön berendezkedve lakókon?” És adattak mindegyiküknek fehér ruhák, és kijelentést kaptak, hogy nyugodjanak még egy kis ideig, mígnem beteljesedik mind az ő rabszolgatársaik, mind az ő testvéreik száma, akiket készülnek megölni, ahogy őket is megölték.

És láttam, amikor felnyitotta a pecsétet, a hatodikat! És – figyelj! – egy nagy földrengés lett; és a nap fekete lett, mint az állatszőrből készült zsák; és a hold olyan lett, mint a vér. És a mennybolt csillagai leestek a földre, amint a nagy széltől rázott fügefa lehajítja éretlen fügéit. És a mennybolt szétválasztódott, mint egy kis könyvtekercs összegöngyölítés közben, és minden hegy és sziget elmozdult az ő helyéről. És a föld királyai és a főemberek és a gazdagok és a hadvezérek és a hatalmasok, és a rabszolgák mind és a szabadok mind elrejtőztek a barlangokba és a hegyek szikláiba, és erélyesen mondják a hegyeknek és a szikláknak: „Essetek ránk és rejtsetek el minket a trónon ülő arcától és a Bárányka haragjától, mert eljött az ő haragjának nagy napja, és ki képes megállni?”

És ezek után láttam négy angyalt, ahogy már ott álltak a föld négy sarkán, miközben megragadták a négy szelét a földnek, hogy ne fújhasson szél se a földre, se a tengerre, se semmilyen fára.

És láttam egy másik angyalt, miután feljött a napkeltétől, miközben nála volt az élő Isten pecsétje. És nagy hangon kiáltott a négy angyalnak, akiknek megadatott, hogy bántsák a földet és a tengert, ahogy erélyesen mondta: „Ne bántsátok a földet, se a tengert, se a fákat, amíg nem pecsételhetjük meg a mi Istenünk rabszolgáit az ő homlokukon!” És hallottam a számát a megpecsételteknek: száznegyvennégyezer, a már elpecsételtek Izrael fiainak minden törzséből: Júda törzséből tizenkétezer elpecsételt, Rúben törzséből tizenkétezer elpecsételt, Gád törzséből tizenkétezer elpecsételt, Áser törzséből tizenkétezer elpecsételt, Naftali törzséből tizenkétezer elpecsételt, Manassé törzséből tizenkétezer elpecsételt, Simeón törzséből tizenkétezer elpecsételt, Lévi törzséből tizenkétezer elpecsételt, Isszakhár törzséből tizenkétezer elpecsételt, Zebulón törzséből tizenkétezer elpecsételt, József törzséből tizenkétezer elpecsételt, Benjámin törzséből tizenkétezer elpecsételt.

Ezek után láttam! És – figyelj! – egy nagy tömeg, amit megszámolni senki sem volt képes; minden nemzetből és törzsből és népből és nyelvből, ahogy már ott álltak a trón előtt és a Bárányka előtt, felöltöztetve fehér ruhákba, és pálmaágak az ő kezeikben és közben kiáltanak nagy hangon, ahogy erélyesen ezt mondják: „A megmentés a mi Istenünk trónján ülő számára és a Bárányka számára van!” És az angyalok mindnyájan ott álltak a trón körül, és a vének és a négy élőlény, és estek a trón előtt az ő arcukra és hódoltak az Istennek, ahogy erélyesen ezt mondták: „Ámen! Az áldás és a dicsőség és a bölcsesség és a hálaadás, és a tisztelet és a csodás erő és az erősség jár a mi Istenünknek örökkön-örökké! Ámen!”

És válaszolt egy a vének közül, ahogy leszögezve ezt mondta nekem: „Ezek a fehér ruhákba öltöztettek kik és honnan jöttek?” És megmondtam neki: „Uram, te tudod.” És odaszólt nekem: „Ők a nagy nyomorúságból kijövők, és megmosták az ő ruháikat, és fehérré tették ruháikat a Bárányka vérében. Emiatt vannak az Isten trónja előtt, és szolgálnak neki nappal és éjjel az ő templomában; és a trónon ülő sátrat fog vonni rájuk. Nem fognak éhezni többé, sem nem fognak szomjazni többé, semmiképp sem fog tűzni rájuk a nap, sem semmilyen hőség; mert a trón közepén levő Bárányka fogja legeltetni juhászként őket, és el fogja vezetni őket vizek élő forrásaira, és le fog törölni az Isten minden könnyet az ő szemükről.”

És amikor felnyitotta a pecsétet, a hetediket, csend lett a mennyben mintegy fél óráig. És láttam a hét angyalt, akik az Isten előtt már ott álltak, és adatott nekik hét trombita.

És egy másik angyal jött, és megállt az oltáron, közben egy arany tömjénezővel rendelkezett, és adatott neki sok illatos füstölő, hogy adhassa az összes szent imáihoz a trón előtt levő aranyoltárra. És felszállt a füstje az illatos füstölőnek a szentek imáival, az angyal kezéből Isten előtt. És vette az angyal a tömjénezőt, és megtöltötte az oltár tüzéből, és lehajította a földre, és lettek hangok és mennydörgések és villámok és földrengés.

És a hét trombitával rendelkező hét angyal felkészült, hogy trombitálhasson.

 Az első angyal trombitált, és lett jégeső és tűz vérrel keverve, és le lett hajítva a földre, és a fák egyharmada porrá égett, és minden zöld fű porrá égett.

És a második angyal trombitált, és mintegy tűzzel égő nagy hegy a tengerbe lett hajítva, és a tenger egyharmada vérré vált. És meghalt a tengerben levő lélekkel rendelkező teremtmények egyharmada, és a hajók egyharmada elpusztult.

És a harmadik angyal trombitált, és kiesett a mennyből egy nagy, fáklyaként égő csillag, és ráesett a folyók egyharmadára és a vizek forrásaira. És a csillag nevét ürömnek mondták. És válik ezek egyharmada ürömmé, és sok ember meghalt a vizektől, mert megkeseredtek.

És a negyedik angyal trombitált, és csapás érte a nap egyharmadát és a hold egyharmadát és a csillagok egyharmadát, hogy elsötétüljön azok egyharmada, és a nappal ne tündököljön az ő harmadrészében, és az éjszaka hasonlóképpen.

És láttam! És hallottam egy, az égen repülő angyalt, ahogy leszögezve ezt mondta nagy hangon: „Jaj, jaj, jaj a földön berendezkedve lakóknak a trombitálni készülő három angyal trombitájának további hangjaitól!”

És az ötödik angyal trombitált, és láttam egy, a mennyből már a földre leesett csillagot, és adatott neki a vizek alatti feneketlen mélység kútjának a kulcsa. És kinyitotta a feneketlen mélység kútját, és füst jött fel a kútból, mint egy nagy kemence füstje, és elsötétedett a nap és a levegő a kút füstjétől. És a füstből sáskák jöttek elő a földre, és adatott nekik olyan szuverén hatalom, mint amilyen hatalommal a skorpiók rendelkeznek a földön. És ki lett jelentve nekik, hogy ne bántsák a föld füvét, se semmilyen zöldelőt, se semmilyen fát, hanem csak egyedül azokat az embereket, akik nem rendelkeznek az Isten pecsétjével az ő homlokukon. És ki lett adva nekik, hogy nem öldökölhetik meg őket, hanem hogy kínozva legyenek öt hónapig általuk. És az ő kínzásuk olyan, mint a skorpió kínzása, amikor megcsíp egy embert. És azokban a napokban keresik majd az emberek a halált, és nem fogják megtalálni azt, és kívánnak majd meghalni, és futva menekül majd a halál tőlük.

És a hasonlóságuk a sáskáknak hasonló a harcra felkészített lovakhoz, és az ő fejükön mintegy aranyhoz hasonló győzelmi koszorúk, és az ő arcuk mint emberek arcai. És közben olyan hajjal rendelkeztek, mint az asszonyok haja, és az ő fogaik olyanok voltak, mint az oroszlánok fogai. És olyan mellvértekkel rendelkeztek, mint a vasból készült mellvértek, és az ő szárnyaik hangja mint a harcba száguldó soklovas szekerek hangja. És skorpiókhoz hasonló farkakkal rendelkeztek és fullánkokkal. És az ő farkukban volt az ő hatalmuk az embereket bántani öt hónapig. És rendelkeznek maguk felett királlyal, a feneketlen mélység angyalával, a név számára héberül Abaddón, és a görögben az Apollüón¹³ névvel rendelkezik.

A jaj, az első, elment. Figyelj, jön még két jaj ezek után!

És a hatodik angyal trombitált, és hallottam egyetlen hangot az arany oltár négy szarva közül, ami Isten előtt van, ahogy leszögezve ezt mondta a hatodik angyalnak, aki a trombitával rendelkezett: „Oldozd el a nagy Eufrátesz folyónál megkötözött négy angyalt.” És el lett oldozva az órára és napra és hónapra és évre felkészített négy angyal, hogy megölhessék az egyharmadát az embereknek. És a lovasság seregeinek a száma húszezerszer tízezer. És hallottam az ő számukat, és ily módon láttam a lovakat a látomásban, és a rajtuk tüzes és jácintszínű és kénes mellvérttel rendelkező ülőket. És a lovak fejei mint az oroszlánok fejei, és az ő szájukból tűz és füst és kénkő jön ki. Ez által a három által öletett meg az egyharmada az embereknek: a tűztől és a füsttől és a kénkőtől: ami az ő szájukból jön ki. Mert az ő hatalmaik az ő szájukban vannak és az ő farkaikban, mert az ő farkaik hasonlók a fejekkel rendelkező kígyókhoz, és azokkal bántanak.

És a többi ember, akik nem ölettek meg ezektől a csapásoktól, ők nem fordultak el bűnbánatot tartva az ő kezük csinálmányaitól (hogy ne hódoljanak a démonoknak és az arany és az ezüst és a réz és a kő és a fa bálványaiknak, amelyek sem látni nem képesek, sem hallani, sem járni), és nem fordultak el bűnbánatot tartva az ő gyilkosságaikból, sem az ő méregkeveréseikból, sem az ő paráználkodásaikból, sem az ő tolvajlásaikból.

És láttam egy másik erős, a mennyből lejövő angyalt, aki már felhőbe volt öltöztetve, és a fején szivárvány, és az ő arca mint a nap, és az ő feje mint tűzoszlopok. És rendelkezett egy nyitott könyvecskével az ő kezében. És tette az ő jobb lábát a tengerre, a balt pedig a földre. És felkiáltott nagy hangon, ahogy az oroszlán ordít. És amikor felkiáltott, szólt a hét mennydörgés a maga hangján. És amikor szólt a hét mennydörgés a maga hangján, írni készültem. És hallottam egy hangot a mennyből, amely leszögezve ezt mondta nekem: „Pecsételd le, amiket szólt a hét mennydörgés, és ne írd le azokat!”

És az angyal, akit láttam állni a tengeren és a földön, felemelte az ő kezét a mennyre, és megesküdött az örökkön-örökké élőre (aki teremtette a mennyet és a benne levőket, és a földet és a benne levőket, és a tengert és a benne levőket), hogy hátralevő időszak nem lesz többé, hanem a hetedik angyal hangjának napjaiban, amikor trombitálni készül, akkor be is fejeződhet az Isten titka, amint Jóhírként hirdette az ő rabszolgáinak, az isteni szóvivőknek. És a hang, amit hallottam a mennyből, ismét szólt velem és erélyesen ezt mondta: „Eredj, vedd át a tengeren és a földön álló angyal kezében levő nyitott könyvecskét!” És elmentem az angyalhoz, és közben határozottan mondtam neki: „Add nekem a könyvecskét!” És határozottan mondja nekem: „Vedd és fald fel ezt! És megkeseríti majd a te gyomrodat, de a te szádban olyan édes lesz, mint a méz.” És kivettem a könyvecskét az angyal kezéből, és felfaltam, és az én számban olyan volt, mint a méz, és amikor megettem azt, megkeseredett az én gyomrom.

És leszögezve mondja nekem: „Neked ismét kell szólnod isteni szóvivőként sok nép és nemzet és nyelv és király fölött.” És adatott nekem egy bothoz hasonló nádszál, miközben leszögezve ezt mondta:

„Kelj fel és mérd meg az Isten Templomát és az oltárt, és az abban leborulva hódolókat. És a Templomnak a belső udvarát hagyd ki, és ne mérd meg azt, mert a nem-zsidó népeknek adatott, és a szent várost taposni fogják negyvenkét hónapig.

És adni fogom az én két tanúmnak, és isteni szóvivőként fognak szólni ezerkétszázhatvan napig zsákruhába öltöztetve. Ezek a föld Istene előtt álló két olajfa és két lámpatartó. És ha bárki őket bántani akarná, tűz jön ki az ő szájukból és megemészti az ő ellenségeiket. És ha őket bárki bántani akarná, így kell annak megöletnie. Ezek szuverén hatalommal rendelkeznek bezárni a mennyet, hogy ne essen eső az ő szóvivői közlésük napjaiban, és szuverén hatalommal rendelkeznek a vizeken azokat vérré változtatni, és megcsapni a földet mindenféle csapással, amennyiszer esetleg akarnák.

És amikor bevégezték az ő tanúságtételüket, a feneketlen mélységből feljövő vadállat harcolni fog velük, és le fogja győzni őket, és meg fogja ölni őket. És az ő holttesteik a nagy város utcáin, amit hívnak szellemileg Szodomának és Egyiptomnak, ahol a mi Urunkat is megfeszítették. És figyelik a népek és törzsek és nyelvek és nemzetek közül valók az ő holttesteiket három és fél napig, és az ő testüket nem engedik sírboltokba tenni. És a földön berendezkedve lakók örülni fognak azok felett és vigadni, és ajándékokat fognak küldeni egymásnak, mert ez a két isteni szóvivő kínozta a földön berendezkedve lakókat.

És három és fél nap után élet szelleme ment beléjük az Istentől, és az ő lábaikra álltak, és nagy félelem esett az őket nézelődőkre. És hallottak egy nagy hangot a mennyből, ahogy erélyesen ezt mondja nekik: »Jöjjetek fel ide!«

És abban az órában lett nagy földrengés és a város tizede elesett, és megölettek a földrengésben emberek nevei, hétezren. És a többiek megfélemlettek, és dicsőséget adtak a menny Istenének.”

A jaj, a második, elment. Figyelj: a jaj, a harmadik jön gyorsan!

És a hetedik angyal trombitált, és lettek leszögezve ezt mondó nagy hangok a mennyben: „Lettek a világrendszer királyságai a mi Urunkéi és az ő Messiásáéi, és királyként fog uralkodni örökkön-örökké!” És az Isten előtt az ő trónjaikon ülő huszonnégy vén leesett az ő arcára, és hódolt az Istennek, ahogy leszögezve mondta: „Hálát adunk neked Urunk, mindenható Isten, a jelenvaló és az elmúlt és az eljövendő, azért, hogy vetted a te nagy csodás erődet és királyként uralkodtál, és a népek megharagudtak, és eljött a te haragod és az ideje a halottaknak megítéltetni, és megadni a jutalmát a te rabszolgáidnak, az isteni szóvivőknek és a szenteknek és a te nevedet félőknek: a kicsiknek és a nagyoknak, és romlásba vinni a földet romlásba vivőket.”

És kinyílt az Isten temploma a mennyben és látszott az ő szövetségének ládája az ő templomában, és lettek villámok és hangok és mennydörgések és földrengés és nagy jégeső.

És egy nagy jel látszott a mennyben: egy napba öltöztetett asszony, és a hold az ő lábai alatt, és az ő fején koszorú tizenkét csillagból. És várandósan kiált, miközben vajúdik és kínlódik, hogy szüljön. És látszott egy másik jel a mennyben, és – figyelj! – egy nagy vörös, hét fejjel és tíz szarvval rendelkező sárkány; és az ő fejein hét uralkodói díszkorona; és az ő farka húzza a menny csillagainak egyharmadát; és lehajította őket a földre. És a sárkány ott állt a szülni készülő asszony előtt, hogy amikor megszült, az ő fiát felfalhassa. És szült fiat, erős hímet¹⁴, aki készül juhászként legeltetni a nemzeteket mind, vasbottal. És elragadtatott az ő gyermeke az Istenhez és az ő trónjához. És az asszony futva menekült a pusztába, ahol egy Istentől elkészített hellyel rendelkezik, hogy ott táplálhassák őt ezerkétszázhatvan napig.

És harc lett a mennyben: Mikháél és az ő angyalai harcoltak a sárkány ellen. És a sárkány hadakozott és az ő angyalai, és nem voltak erősek, sem az ő helyük nem találtatott többé a mennyben. És le lett hajítva a nagy sárkány, a kezdeti kígyó, akit szétdobálónak hívnak és a Sátánnak: ez az egész lakott ökumenikus földkerekséget eltévelyítő a földre lett hajítva, és az ő angyalai vele együtt lettek lehajítva.

És hallottam egy nagy hangot, amint leszögezve ezt mondta a mennyben: „Éppen most történt meg a megmentése és a csodás ereje és a királysága a mi Istenünknek, és a szuverén hatalma az Ő Messiásának: mert le lett hajítva a mi testvéreink vádolója, az őket a mi Istenünk előtt nappal és éjjel vádoló. És ők legyőzték őt a Bárányka vére miatt és az ő tanúságtételük kinyilatkoztatott beszéde miatt, és nem szerették az ő életüket mindhalálig. Emiatt vigadjatok ti mennyek és a bennük sátorozók! Jaj a földön és a tengeren berendezkedve lakóknak, mert lejött a szétdobáló hozzátok, s közben nagy indulattal rendelkezik, mert tudja, hogy kevés alkalmas idővel rendelkezik.”

És amikor láttam a sárkányt, hogy le lett hajítva a földre, üldözte az asszonyt, aki megszülte a hímet. És adatott az asszonynak a nagy sasnak két szárnya, hogy elrepülhessen a pusztába az ő helyére – ahol is táplálva van ott időig és időkig és idő feléig – a kígyó arca elől.

És kilövellve hajított a kígyó az asszony után az ő szájából vizet mint folyót, hogy őt elsodorttá tegye. És segítséget nyújtott a föld az asszonynak, és megnyitotta a föld az ő száját, és elnyelte a folyót, amit kilövellve hajított a sárkány az ő szájából.

És megharagudott a sárkány az asszonyra, és elment harcolni az ő többi magjával, akik megőrzik az Isten parancsolatait, és rendelkeznek a Messiás Jézus tanúbizonyságával.

És odaálltam a tenger homokjára, és láttam egy, a tengerből feljövő vadállatot, hét fejjel és tíz szarvval rendelkezőt, és az ő szarvain tíz uralkodói díszkorona, és az ő fejein gyalázásnak neve. És a vadállat, amit láttam, hasonló volt egy leopárdhoz, és az ő lábai mint egy medvéé, és az ő szája mint egy oroszlán szája, és adta annak a sárkány az ő csodás erejét és az ő trónját és nagy szuverén hatalmat.

És láttam annak a fejeinek egyikét mint halálra mészároltat, és annak a halálának a csapása ki lett kezelve, és az egész föld csodálkozott a vadállat mögött. És leborulva hódoltak a sárkánynak, aki adta a szuverén hatalmat a vadállatnak, és leborulva hódoltak a vadállatnak, ahogy erélyesen ezt mondták: „Ki hasonló a vadállathoz? Ki képes harcolni azzal?”

És adatott annak nagyokat és gyalázkodásokat szóló száj, és adatott annak szuverén hatalom, hogy tevékenykedjen negyvenkét hónapig. És megnyitotta a maga száját gyalázkodásra az Isten felé, hogy gyalázza az ő nevét és az ő sátrát, és a mennyben sátorozókat. És adatott annak, hogy harcot folytatva tevékenykedjen a szentekkel és legyőzze őket, és adatott annak szuverén hatalom minden törzsön és nyelven és nemzeten. És leborulva fognak hódolni annak a földön berendezkedve lakók mind, akiknek a nevei nincsenek beírva a lemészárolt Báránykának az élet-könyvtekercsébe a világrendszer alapjainak lefektetése óta. Ha valakinek van füle, hallja meg!

Ha valaki fogságba gyűjt össze másokat, fogságba megy; ha valaki tőrrel öl, tőrrel kell neki megöletnie. Itt van a szenteknek a hátrányba kerülő kitartása és a hite!

És láttam egy másik, a földből feljövő vadállatot, és rendelkezett két, a Báránykáéhoz hasonló szarvval, és úgy szólt, mint a sárkány. És az első vadállat minden szuverén hatalmával tevékenykedik annak színe előtt, és azt teszi a földdel és az azon berendezkedve lakókkal, hogy leborulva hódoljanak a vadállatnak, az elsőnek, amelynek ki lett kezelve a maga halálának a csapása.

És tesz olyan nagy jeleket, hogy még a tűzzel is megteszi, hogy lejöjjön a mennyből a földre az emberek színe előtt. És eltévelyíti a földön berendezkedve lakókat a jelek használata által (amelyek adattak annak, hogy tegye a vadállat előtt), ahogy közben erélyesen mondja a földön berendezkedve lakóknak, hogy tegyenek oda egy képmást a vadállat számára, amely rendelkezik a tőrnek a csapásával és feléledt.

És adatott neki, hogy szellemet adjon a vadállat képmásának, hogy beszélhessen is a vadállat képmása; és hogy megtehesse mindazokkal, akik csak nem hódolnak leborulva a vadállat képmásának, hogy megölessenek. És megteszi mindenkivel, a kicsikkel és a nagyokkal, és a gazdagokkal és a szegényekkel, és a szabadokkal és a rabszolgákkal, hogy adhasson nekik egy bevésést¹⁵ az ő jobbkezükön vagy az ő homlokukon, és hogy senki se lehessen képes vásárolni vagy eladni, hanem csak a vadállat bevésésével vagy nevével vagy annak neve számával rendelkező. Itt van a bölcsesség: az értelemmel rendelkező számítsa ki a számát a vadállatnak! Mert egy ember száma az, és az ő száma hatszázhatvanhat.

És láttam! És – figyelj! – egy, a Cion hegyén álló Bárányka, és vele együtt száznegyvennégyezer az ő Édesapjának az ő homlokukra írott nevével rendelkező. És hallottam egy hangot a mennyből, mint sok vizek hangját és mint nagy mennydörgés hangját. És hárfások hangját hallottam, miközben az ő hárfájukon hárfáznak, és énekelnek egy addig ismeretlen új éneket a trón előtt és a négy élőlény és a vének előtt, és senki sem volt képes begyakorolva megtanulni az éneket, hanem csak a száznegyvennégyezer, akik már meg lettek vásárolva a földről. Ezek azok, akik asszonyokkal nem lettek befeketítve, mert szüzek. Ezek a Báránykát követők, akárhová csak menne. Ezek meg lettek vásárolva az emberek közül első termésként az Isten számára és a Bárányka számára. És az ő szájukban nem találtatott rászedő manipuláció, mert szeplőtlenek az Isten trónja előtt.

És láttam egy másik, az égen repülő, örökkévaló Jóhírrel rendelkező angyalt, ahogy Jóhírt hirdet a földön berendezkedve lakóknak és minden nemzetnek és törzsnek és nyelvnek és népnek, ahogy leszögezve mondja nagy hangon: „Féljétek az Istent és adjatok neki dicsőséget, merthogy eljött az ő elválasztó ítéletének órája. És hódoljatok leborulva a mennyet és a földet és a tengert és a vizek forrásait alkotónak!”

És egy másik angyal követte, ahogy közben leszögezve mondta: „Elesett, elesett Babilon, a nagy város, merthogy az ő paráznasága indulatának a borából itatott minden nemzetet.”

És egy harmadik angyal követte őket, ahogy közben leszögezve mondta nagy hangon: „Ha valaki a vadállatnak leborulva hódol és annak képmásának, és felvesz egy bevésést az ő homlokára vagy az ő kezére: ő is fog inni az Isten indulatának a borából, ami elegyítetlenül már ki lett töltve az ő haragjának a poharába, és kínozva lesz tűzben és kénkőben a szent angyalok előtt és a Bárányka előtt; és az ő kínlódásuknak a füstje felszáll örökkön örökké; és nincs megnyugvásuk nappal és éjjel a vadállatnak és annak képmásának leborulva hódolóknak, és ha valaki felveszi annak nevének a bevésését. Itt van a szentek hátrányt elviselő kitartása; itt vannak az Isten parancsolatait és Jézusnak a hitét megőrzők.”

 És hallottam egy hangot a mennyből, ahogy leszögezve ezt mondta nekem: „Írd meg: Áldottak az Úrban mostantól fogva meghaló halottak. Igen, leszögezve mondja a Szellem, hogy megnyugodhatnak az ő fáradozásaikból, és az ő cselekedeteik követve mennek velük együtt.”

És láttam! És – figyelj! – egy fehér felhő, és a felhőn egy Ember Fiához hasonló ülő, az ő fején arany koszorúval rendelkező és az ő kezében éles sarlóval. És egy másik angyal jött ki a templomból, miközben kiáltott nagy hangon a felhőn ülőnek: „Küldd neki a te sarlódat és arass, merthogy eljött számodra az aratás órája, mert a föld aratnivalója megszáradt!” És lehajította a felhőn ülő az ő sarlóját a földre, és le lett aratva a föld.

És egy másik angyal jött ki a mennybeli templomból, ő is éles sarlóval rendelkező. És egy másik angyal jött ki az oltárból, a tűzön szuverén hatalommal rendelkező. És nagy kiáltással szólította az éles sarlóval rendelkezőt, ahogy leszögezve ezt mondta: „Küldd neki a te éles sarlódat és szedd össze a szőlőfürtjeit a földnek, merthogy teljesen megérettek annak a szőlői.” És lehajította az angyal az ő sarlóját a földre, és összeszedte a szőlőtöveit a földnek, és hajította az Isten indulatának nagy szőlőprésébe. És meg lett taposva a szőlőprés a városon kívül, és vér jött ki a szőlőprésből a lovak zablájáig ezerhatszáz stadionnyira.¹⁶

És láttam egy másik jelet a mennyben, nagyot és csodálatosat, a hét utolsó csapással rendelkező hét angyalt, merthogy ezekben lett bevégezve az Isten indulata.

És láttam mintegy üvegtengert, tűzzel kevertet, és a győzedelmeskedőket a vadállaton és annak a képmásán és annak a bevésésén, annak nevének a számán, ahogy már odaálltak az üvegtengerre: az Isten hárfáival rendelkezőket. És éneklik Mózes, az Isten rabszolgája énekét és a Bárányka énekét, ahogy erélyesen mondják: „Nagyok és csodálatosak a te dolgaid, ó Mindenható Isten, igazságosak és igaziak a te útjaid, ó Szentek Királya! Ki ne félne téged egyáltalán, Urunk és ki ne dicsőítené a te nevedet? Merthogy egyedül te vagy szent, merthogy mind a nemzetek el fognak jönni és leborulva fognak hódolni teelőtted, merthogy a te igazságos ítéleteid nyilvánvalókká lettek.”

És ezek után láttam! És – figyelj! – kinyílt a tanúbizonyság sátrának a temploma a mennyben, és kijött a hét csapással rendelkező hét angyal a templomból, tiszta és ragyogó gyolcsba öltözötten és a mellük körül aranyövekkel körülövezetten. És egy a négy élőlény közül adott a hét angyalnak hét arany áldozati csészét, megtelítve az örökkön örökké élő Istennek az indulatával. És megtelt a templom füsttel az Isten dicsőségétől és az ő csodás erejétől, és senki sem volt képes bemenni a templomba, ameddig be nem végződhetett a hét angyalnak a hét csapása.

És hallottam egy nagy hangot a templomból, ahogy leszögezve mondta a hét angyalnak: „Eredjetek és öntsétek ki az Isten indulatának az áldozati csészéit a földre.”

És elment az első és kiöntötte az ő áldozati csészéjét a földre, és lett rosszindulatú és bajokkal teli gonosz fekély a vadállat bevésésével rendelkező és az annak képmásának leborulva hódoló embereken.

És a második angyal kitöltötte az ő áldozati csészéjét a tengerre, és olyan lett mint egy halott vére, és minden élő lélek meghalt a tengerben.

És a harmadik angyal kitöltötte az ő áldozati csészéjét a folyókra és a vizek forrásaira, és vérré lett. És hallottam a vizek angyalát, ahogy leszögezve ezt mondja: „Igazságos vagy, Urunk, te, a jelenvaló és az elmúlt és a szent, hogy ezeket ítélted, merthogy a szentek és az isteni szóvivők vérét ontották, és vért adtál nekik inni, mert méltók rá!” És hallottam egy másikat az oltárból, ahogy leszögezve ezt mondja: „Igen, Urunk, te Mindenható Isten, igaziak és igazságosak a te ítéleteid!”

És a negyedik angyal kitöltötte az ő áldozati csészéjét a napra, és adatott annak, hogy megperzselje az embereket tűzzel. És megperzselődtek az emberek nagy perzselő hővel, és gyalázták a nevét az ezeken a csapásokon szuverén hatalommal rendelkező Istennek, és nem tartottak bűnbánatot, hogy dicsőséget adjanak neki.

És az ötödik angyal kitöltötte az ő áldozati csészéjét a vadállat trónjára, és sötétbe borulttá lett annak királysága. És rágták az ő nyelveiket a fájdalomtól, és gyalázták a menny Istenét az ő fájdalmaiktól és az ő fekélyeiktől, és nem jöttek ki bűnbánatot tartva az ő cselekedeteikből.

És a hatodik angyal kitöltötte az ő áldozati csészéjét a nagy folyóra, az Eufráteszre, és kiszáradt annak vize, hogy elkészülhessen a napkeleti királyok útja. És láttam a sárkány szájából és a vadállat szájából és a hamis isteni szóvivő szájából három tisztátalan, békákhoz hasonló szellemet – mert jeleket tevő démonok szellemei azok – kimenni a föld és az egész lakott ökumenikus földkerekség királyaira, hogy összegyűjtsék őket a Mindenható Isten ama nagy napjának harcára. (Figyelj, eljövök, mint egy tolvaj! Boldog az ébren levő és az ő ruháit oly módon megőrző, hogy ne mezítelenül járjon és ne láthassák az ő ocsmányságát.) És összegyűjtötte őket a héberül Har-Mageddónnak hívott helyre.

És a hetedik angyal kitöltötte az ő áldozati csészéjét a levegőre, és kijött egy nagy hang a menny templomából, a tróntól, ahogy leszögezve mondja: „Meglett!” És lettek hangok és mennydörgések és villámok, és történt nagy földrengés, amilyen nem lett, mióta emberek lettek a földön: óriási földrengés, annyira nagy!

És lett a nagy város három részre szakadt, és a nemzetek városai elestek, és a nagy Babilon az Isten emlékezetébe került, hogy adjon neki az ő haragja indulatának a borának a poharából. És minden sziget futva menekült, és hegyek nem voltak találhatók többé. És talentumnyi¹⁷ nagy jégeső hullott a mennyből az emberekre, és gyalázták az emberek az Istent a jégeső csapása miatt, merthogy annak csapása igen nagy.

És jött egy a hét áldozati csészével rendelkező hét angyal közül, és szót váltott velem, ahogy leszögezve mondta nekem: „Gyere ide, meg fogom mutatni neked a meghozott ítéletét a nagy parázna nőnek, a sok vizen ülőnek, akivel paráználkodtak a föld királyai, és megrészegedtek az ő paráznaságának borától a földön berendezkedve lakók.”

És elvitt engem egy pusztába szellemben, és láttam egy asszonyt ülni egy skarlátvörös, gyalázkodás neveivel teljes, hét fejjel és tíz szarvval rendelkező vadállaton. És az asszony beöltöztetve bíborba és skarlátba, és bearanyozva arannyal és drágakővel és gyöngyökkel, miközben arany pohárral rendelkezik a kezében, telve utálatosságokkal és az ő paráznaságának tisztátalanságával, és az ő homlokára egy név van ráírva, egy titok: „A nagy Babilon, a parázna nők és a föld utálatosságainak anyja.” És láttam a szentek vérétől és a Jézus tanúságtevőinek vérétől részegeskedő asszonyt. És csodálkoztam, miután láttam őt, nagy csodálkozással.

És odaszólt nekem az angyal: „Mi miatt csodálkozol? Én neked el fogom mondani a titkát az asszonynak és az őt hordozó, a hét fejjel és a tíz szarvval rendelkező vadállatnak. A vadállat, amit láttál: volt és nincs és készül feljönni a feneketlen mélységből és elmenni a pusztulásra. És csodálkozni fognak a földön berendezkedve lakók, akik nevei nincsenek beírva az élet könyvébe a világrendszer alapjainak lefektetése óta, ahogy megfigyelik a vadállatot, amely volt és nincs és mégis van. Itt a bölcsességgel rendelkező értelem: a hét fej hét hegy, ahol az asszony ül azokon. És van hét király: az ötük elesett és az egyikük jelenvan és a másikuk még nem jött el. És mikor eljöhetett, egy kicsit kell neki maradnia. És a vadállat, amely volt és nincs, maga is egy nyolcadik, és a hétből van, és pusztulásra megy. És a tíz szarv, amiket láttál, tíz király, akik királyságot még nem kaptak, de szuverén hatalmat mint királyok kapnak egyetlen órára a vadállattal. Ezek egy véleménnyel rendelkeznek és az erejüket és az ő szuverén hatalmukat átadják a vadállatnak. Ezek a Bárányka ellen fognak harcolni, és a Bárányka le fogja győzni őket, mert Uraknak Ura ő és Királyoknak Királya, és a vele levők a meghívottak és választottak és hűségesek.”

És leszögezve mondja nekem: „A vizek, amiket láttál, ahol a parázna nő ül: népek és tömegek és nemzetek és nyelvek. És a tíz szarv, amit láttál a vadállaton: ezek gyűlölni fogják a parázna nőt, és lepusztítottá fogják tenni őt és mezítelenné, és az ő hústestét meg fogják enni, és őt porrá fogják égetni tűzzel. Mert az Isten adta az ő szívükbe, hogy megtegyék az ő véleményét, és hogy egy véleménnyel tevékenykedjenek, és hogy adják az ő királyságukat a vadállatnak, amíg be nem végződnek az Istennek a kinyilatkoztatott beszédei. És az asszony, akit láttál: a föld királyai feletti királysággal rendelkező nagy város.”

És ezek után láttam egy, a mennyből leszálló angyalt, nagy szuverén hatalommal rendelkezőt, és a föld fénylett az ő dicsőségétől. És kiáltott erővel, nagy hangon, ahogy leszögezve mondta: „Elesett, elesett a nagy Babilon, és lett démonok lakhelyévé és minden tisztátalan szellem börtönévé, és minden tisztátalan és gyűlöletes madár börtönévé; mert az ő paráznasága indulatának a borából ittak mind a nemzetek, és a föld királyai vele paráználkodtak, és a föld kereskedői az ő fényűző kéjelgésének csodás erejéből gazdagodtak meg.”

És hallottam egy másik hangot a mennyből, ahogy leszögezve mondta:

„Gyertek ki belőle én népem, hogy ne legyen közötök az ő bűneihez, és hogy ne kapjatok az ő csapásaiból. Mert hozzáragadva követték az ő bűnei a mennyig, és megemlékezett az Isten az ő igazságtalanságáról. Fizessetek meg neki, ahogy ő fizetett nektek, és kétszerezzétek meg neki a kétszerezéseket az ő cselekedetei szerint: a pohárban, amiben ő kevert, keverjetek neki kétszerest! Amennyire dicsőítette magát és fényűzően kéjelgett, annyi kínt és gyászt adjatok neki, merthogy az ő szívében leszögezve ezt mondja: »Ülök királynőként és özvegy nem vagyok, és gyászt semmiképpen sem láthatok!« Emiatt egyetlen nap jönnek el az ő csapásai: halál és gyász és éhínség, és tűzben fog porrá égni, merthogy erős Úr az őt ítélő Isten!

És síratni fogják őt és megszakadnak felette a föld királyai, a vele addig paráználkodók és fényűzően kéjelgők, mialatt figyelik az ő égésének füstjét, ahogy távol állnak az ő kínlódásától való félelem miatt, ahogy erélyesen mondják: »Jaj, jaj, a nagy város, Babilon, az erős város! Merthogy egyetlen órában jött el a te ítéleted!«

És a föld kereskedői sírnak és gyászolnak felette, mert az ő rakományukat senki sem vásárolja többé: rakományát aranynak és ezüstnek és drágakőnek és gyöngynek és lenvászonnak és bíbornak és selyemnek és skarlátnak; és mindenféle illatos citrusfát, és mindenféle eszközt elefántcsontból, és mindenféle eszközt drágafából és rézből és vasból és márványból; és fahéjat és illatos füstölőt és balzsamot és tömjént és olajat és finomlisztet és gabonát és marhákat és juhokat; és rakományát lovaknak és kocsiknak és testeknek; és emberek lelkeit.

És a te lelked kívánságának érett gyümölcse eltávozott tőled, és a pazar és a fényes dolgok mind eltávoztak tőled, és többé semmiképpen sem találhatod meg azokat.

A kereskedői ezeknek, akik őtőle gazdagodtak meg, ott fognak állni távol az ő kínlódásától való félelem miatt, ahogy sírnak és gyászolnak és erélyesen ezt mondják: »Jaj, jaj, a lenvászonba és bíborba és skarlátba öltöztetett és arannyal és drágakövekkel bearanyozott nagy város, mert egyetlen óra alatt elpusztult ez a sok gazdagság! És minden kormányos és mind a hajókon levő társaság és a tengerészek és akik csak a tengeren dolgoznak, ott álltak távol, és kiáltottak, miközben látták a füstjét az ő égésének, ahogy erélyesen mondták: »Mi hasonló a nagy városhoz?« És port hajítottak az ő fejükre, és kiáltottak sírva és gyászolva és közben erőteljesen mondták: »Jaj, jaj, a nagy város, amelyben meggazdagodott minden hajóval rendelkező a tengeren az ő drágaságával, merthogy egyetlen óra alatt elpusztult!«

Vigadj felette, menny, és ti szent kiküldöttek és isteni szóvivők, mert Isten a ti ítéleteteket ítélte őrá!

És egy erős angyal felemelt egy olyan követ, mint egy nagy malomkő, és belehajította a tengerbe, s közben leszögezve mondta: »Ilyen lendülettel lesz lehajítva Babilon, a nagy város, és semmiképpen sem lesz megtalálható többé. És hárfások és zenészek és fuvolások és trombitások hangja semmiképpen sem hallható benned többé; és semmiféle mesterségnek mestere semmiképpen sem található meg benned többé; és malomkőnek hangja semmiképpen sem hallható benned többé; és lámpás fénye semmiképpen sem tündökölhet benned többé; és vőlegény és menyasszony hangja semmiképpen sem hallható benned többé, merthogy a te kereskedőid voltak a főemberei a földnek, merthogy a te méregkeverésedben tévelyegtek mind a nemzetek! És őbenne isteni szóvivők és szentek vére találtatott, és mind a földön lemészároltaké.«”

És ezek után hallottam sok tömeg nagy hangját a mennyben, ahogy erélyesen mondja: „Hallelúja, a megmentés és a dicsőség és a tisztelet és a csodás erő kijár az Úrnak, a mi Istenünknek, mert igaziak és igazságosak az ő ítéletei, mert megítélte a nagy parázna nőt, aki megrontotta a földet az ő paráznaságával, és igazságot téve számonkérte az ő rabszolgáinak vérét az ő kezéből.” És másodszor is mondták: „Hallelúja!” És az ő füstje felszáll örökkön örökké. És földre esett a huszonnégy vén és a négy élőlény, és hódoltak a trónon ülő Istennek, ahogy erélyesen mondták: „Ámen! Hallelúja!”

És kijött egy hang a trónból, ahogy erélyesen mondta: „Dicsérjétek a mi Istenünket, mind az ő rabszolgái és őt félők, a kicsik is, a nagyok is!” És hallottam mint sok tömeg hangját és mint sok vizek hangját és mint erős mennydörgések hangját, ahogy leszögezve ezt mondták: „Hallelúja, mert megkezdte királyi uralkodását az Úr Isten, a Mindenható! Örülhetünk és ujjonghatunk és dicsőséget adhatunk neki, mert eljött a Bárányka menyegzője, és az ő felesége elkészítette magát!”

És megadatott neki, hogy felöltözhetett tiszta és fényes lenvászonba, mert a lenvászon a szentek igazzá nyilvánítottságai. És leszögezve mondja nekem: „Boldogok a Bárányka menyegzőjének vacsorájára meghívottak!”

És leszögezve mondja nekem: „Ezek az Istennek igazi Kinyilatkoztatásai!”

És földre estem az ő lábai előtt, hogy hódoljak neki. És leszögezve ezt mondja nekem: „Meglásd, ne tedd! Rabszolgatársad vagyok neked és a te Jézus tanúságtételével rendelkező testvéreidnek. Az Istennek hódolj!” Mert a Jézus tanúságtétele az isteni szóvivői közlés szelleme.

És láttam a megnyílt mennyet, és – figyelj! – egy fehér ló, és a rajta ülő, akit Hűségesnek és Igazinak hívnak, és igazságosságban ítél és harcol. És az ő szemei mint tűznek lángja, és az ő fején sok uralkodói díszkorona, és közben egy felírt névvel rendelkezik, amit senki sem ismer, hanem csak ő. És közben már fel van öltöztetve vérbe mártott ruhába. És az ő nevét így hívják: „Az Istennek a Kinyilatkoztatása.” És a seregek a mennyben követték őt fehér lovakon, fehér és tiszta lenvászonba öltözötten. És az ő szájából kijön egy éles kard, hogy azzal csapást mérhessen a nemzetekre, és juhászként fogja legeltetni őket vasbottal. És ő tapossa a Mindenható Isten indulata és haragja borának a prését. És ezzel az ő ruhájára és az ő combjára írt névvel rendelkezik: „Királyoknak Királya és Uraknak Ura”.

És egyetlen, a napban álló angyalt láttam, és nagy hangon kiáltott, ahogy erélyesen mondta minden égen repülő madárnak: „Gyertek és gyülekezzetek össze a Nagy Isten vacsorájára, hogy ehessétek királyok húsát, és hadvezérek húsát, és erősek húsát, és lovak és a rajtuk ülők húsát, és minden szabad és rabszolga és kicsi és nagy húsát!”

És láttam a vadállatot és a föld királyait és az ő seregeiket összegyülekezve, hogy hadakozzanak a lovon ülővel és az ő seregével. És meg lett ragadva a vadállat és vele a hamis isteni szóvivő, aki tette a jeleket amaz előtt, amelyekkel eltévelyítette azokat, akik felvették a vadállat bevésését és akik annak képmásának leborulva hódolnak. Élve lett behajítva e kettő a kénkővel égő tűznek a tavába. A többi pedig meg lett ölve a lovon ülőnek kardjával, az ő szájából kijövővel. És minden madár jóllakott az ő húsukkal.

És láttam egy, a mennyből lejövő, a vizek alatti feneketlen mélység kulcsával és a kezében egy nagy lánccal rendelkező angyalt. És megragadta a sárkányt, a kezdeti kígyót, aki a Szétdobáló és Sátán, és megkötözte őt ezer évre. És behajította őt a feneketlen mélységbe és bezárta őt, és pecsétet tett föléje, hogy ne tévelyíthesse el a nemzeteket többé, mígnem bevégződött az ezer év, és ezek után el kell őt oldozni egy kis időre.

És láttam trónokat (és leültek azokra, és ítélet adatott nekik) és a lelkeit a Jézus tanúságtétele miatt és az Isten Kinyilatkoztatása miatt lefejezetteknek, és akik nem hódoltak leborulva a vadállatnak, sem az ő képmásának, és nem vették fel a bevésést az ő homlokukra és a kezükre, és éltek és királyként uralkodtak a Messiással ezer évig.

A többiek pedig a halottak közül nem éledtek fel, mígnem bevégződhetett az ezer év. Ez az első feltámadás. Boldog és szent az első feltámadásban résztvevő! Ezeken a második halálnak nincs szuverén hatalma, hanem lesznek papjai az Istennek és a Messiásnak, és királyként fognak uralkodni vele együtt ezer évig.

És mikor bevégződhetett az ezer év, el lesz oldozva a Sátán az ő börtönéből, és ki fog menni, hogy eltévelyítse a föld négy sarkán levő nemzeteket, Gógot és Magógot, hogy összegyűjtse őket harcra, akiknek a száma, mint a tenger homokja. És feljöttek a föld szélességére, és körülvették a szentek táborát és az önzetlenül szeretett várost. És tűz jött le az Istentől a mennyből és felfalta őket.

És az őket eltévelyítő Szétdobáló bele lett hajítva a tűz és kénkő tavába, ahol van a vadállat és a hamis isteni szóvivő, és kínlódni fognak nappal és éjjel, örökkön örökké.

És láttam egy nagy fehér trónt és a rajta ülőt, akinek arcától futva menekült a föld és a menny, és hely nem találtatott számukra. És láttam a halottakat, nagyokat és kicsiket, ahogy már ott álltak az Isten előtt, és kis könyvtekercsek¹⁸ lettek felnyitva, és egy másik kis könyvtekercs is fel lett nyitva, amely a magasabbrendű értelmes életé¹⁹. És meg lettek ítélve a halottak a kis könyvtekercsekben megírottakból az ő cselekedeteik szerint. És kiadta a tenger a benne levő halottakat és a halál és az alvilág is kiadta a bennük levő halottakat, és meg lettek ítélve egyenként az ő cselekedeteik szerint. És a halál és az alvilág bele lettek hajítva a tűz tavába. Ez a második halál. És ha valaki nem találtatott a magasabbrendű értelmes élet könyvébe beírva, bele lett hajítva a tűz tavába.

És láttam egy addig ismeretlen újfajta mennyet és egy addig ismeretlen újfajta földet, mert az első menny és az első föld elmúlt, és a tenger nincs többé.

És én, János, láttam a szent várost, az Istentől a mennyből lejövő ismeretlenül újfajta Jeruzsálemet felkészítve, mint egy, az ő férje számára felékesített menyasszonyt. És hallottam egy nagy hangot a mennyből, ahogy leszögezve ezt mondja: „Figyeljetek! Az Isten sátora az emberekkel van, és sátorozni fog velük, és ők az ő népei lesznek, és maga az Isten lesz velük: az ő Istenük. És le fog törölni az Isten minden könnyet az ő szemükről, és a halál nem lesz többé, sem gyász, sem kiáltás, sem fájdalom nem lesz többé, mert az elsők elmentek.”

És így szólt a trónon ülő: „Figyelj! Mindent újjá teszek.” És leszögezve mondja nekem: „Írj, mert ezek a Kinyilatkoztatások igaziak és hitelesek!” És így szólt nekem: „Megtörtént! Én vagyok az A és a Zs, a kezdet és a vég. Én a szomjazónak adni fogok a magasabbrendű értelmes élet forrásának vizéből ingyen.”

A győzedelmeskedő örökölni fog mindent, és leszek számára Isten, és ő lesz számomra a fiú. A gyáváknak pedig és hitetleneknek, és utálatosaknak és gyilkosoknak és paráznáknak, és méregkeverőknek, és bálványszolgálóknak, és minden hazugoknak: az ő részük a tűzzel és kénkővel égő tóban van, ami a második halál.

És odajött hozzám a hét utolsó csapással teli hét áldozati csészével rendelkező hét angyal egyike, és beszélt velem, ahogy leszögezve mondta: „Gyere, meg fogom mutatni neked a Bárányka Menyasszonyát, a feleségét!”

És elvitt engem szellemben egy nagy és magas hegyre, és megmutatta nekem a nagy várost: a mennyből az Istentől lejövő, az Isten dicsőségével rendelkező szent Jeruzsálemet (és az ő világossága hasonló a legdrágább kőhöz, mintegy kristályosan áttetsző jáspis kőhöz), nagy és magas fallal is rendelkezőt, tizenkét kapuval rendelkezőt, és a kapukban tizenkét angyallal és felírt nevekkel, melyek az Izrael fiainak a tizenkét törzséi. Kelet felől három kapu, észak felől három kapu, dél felől három kapu, nyugat felől három kapu. Mindeközben a városnak a fala tizenkét alappal rendelkezik, és azokban a Bárányka tizenkét kiküldöttjének neveivel.

És a velem beszélő közben rendelkezett egy aranynáddal, hogy megmérhesse a várost és az ő kapuit, és az ő falait. És a város négyzetesen fekszik, és az ő hossza annyi, mint a szélessége is. És a várost a náddal tizenkétezer stadionnyira²⁰ mérte. Az ő hossza és a szélessége és a magassága egyenlők. És az ő falát száznegyvennégy könyöknyire²¹ mérte, ember mértékével, ami angyalé.

És az ő falának építőanyaga jáspis, és a város tiszta arany, hasonló a tiszta üveghez. És a város falának alapjai mindenféle drágakövekkel ékesítettek: az első alap jáspis,  a második zafír, a harmadik kalcedón, a negyedik smaragd, az ötödik szárdónix, a hatodik karneol, a hetedik krizolit, a nyolcadik berill, a kilencedik topáz, a tizedik krizopráz, a tizenegyedik jácint, a tizenkettedik ametiszt.²² És a tizenkét kapu tizenkét gyöngy, egyenként minden egyes kapu egyetlen egy gyöngyből volt, és a város utcája tiszta arany, mint az átlátszó üveg. És templomot nem láttam benne,  mert az Úr Isten, a Mindenható az ő temploma és a Bárányka. És a városnak nincs szüksége a napra, sem a holdra, hogy tündököljenek benne, mert az Isten dicsősége világította meg őt, és az ő lámpása a Bárányka.

És a megmentettek nemzetei az ő világosságában fognak járni, és a föld királyai viszik az ő dicsőségüket és tiszteletüket őbelé. És az ő kapui semmiképpen sem lehetnek bezárva nappal, éjszaka ugyanis nem lesz ott. És viszik majd a népek dicsőségét és tiszteletét őbelé. És semmiképpen sem mehet be őbelé semmilyen közönségessé tevő és utálatosságot és hazugságot tevő, hanem csak a Bárányka magasabbrendű értelmes életének kis könyvtekercsébe beírottak.

És megmutatta nekem a magasabbrendű értelmes élet vizének tiszta folyóját, mely ragyogó, mint a kristály, ahogy kijön az Isten és a Bárányka trónjából. Az ő széles utcája és a folyó között innen és onnan a magasabbrendű értelmes életnek fája, mely tizenkét gyümölcsöt terem: minden egyes hónapban megadja az ő gyümölcsét; és a fának a levelei a nemzetek gyógykezelésére valók.

És semmilyen átok nem lesz többé, és az Isten és a Bárányka trónja benne lesz, és az ő rabszolgái szolgálni fognak neki. És meg fogják látni az ő arcát, és az ő neve az ő homlokukon lesz. És éjszaka nem lesz ott, és nincs szükségük lámpásra és a nap világosságára, mert az Úr Isten világítja őket. És királyként fognak uralkodni örökkön örökké.

És így szólt nekem: „Ezek a Kinyilatkoztatások hitelesek és igaziak, és az Úr, a szent isteni szóvivők Istene küldte el az ő angyalát, hogy megmutassa az ő rabszolgáinak azokat, amiknek szükséges megtörténniük gyorsan. Figyelj, eljövök gyorsan! Boldog, aki megtartja az isteni szóvivői Kinyilatkoztatásait ennek a kis könyvtekercsnek.”

És én, János vagyok a látója és hallója ezeknek. És amikor hallottam és láttam, földre estem, hogy hódoljak a nekem ezeket megmutató angyal lábai előtt. És leszögezve mondja nekem: „Meglásd, ne tedd! Mert a te rabszolgatársad vagyok, és a te testvéreidé, az isteni szóvivőké, és az ennek a kis könyvtekercsnek a Kinyilatkoztatásait megtartóké. Az Istennek hódolj!”

És leszögezve mondja nekem:

„Ne pecsételd be ennek a kis könyvtekercsnek az isteni szóvivői Kinyilatkoztatásait, mert az idő közel van! Az igazságtalankodó igazságtalankodjon ezután is, és a bemocskoló mocskoljon be ezután is, és az igazságos legyen igazzá téve ezután is, és az elkülönített szent legyen megszentelve ezután is! És – figyelj! – gyorsan eljövök és az én jutalmam velem, hogy megadjam egyenként mindenkinek, amint az ő cselekedete lesz. Én vagyok az A és a Zs, kezdet és vég, az első és az utolsó.

Boldogok az ő parancsolatait megtevők, hogy szabadságuk legyen a magasabbrendű élet fájához, és hogy a kapukon bemehessenek a városba. De kinn maradnak a kutyák, és a méregkeverők, és a paráznák, és a gyilkosok, és a bálványszolgálók, és mindenki, aki érdekből szereti és teszi a hazugságot.

Én, Jézus küldtem az én angyalomat, hogy tanúskodjon nektek ezekről a kihívottak közösségeiben. Én vagyok Dávidnak a gyökere és az ága, a fényes és hajnali csillag.

És a Szellem és a Menyasszony leszögezve mondják: »Jöjj!« És aki hallja, szólja: „Jöjj!” És aki szomjazik, jöjjön! És aki akarja, vegye az élet vizét ingyen!

Tanúskodom ugyanis minden, az ennek a kis könyvtekercsnek az isteni szóvivői Kinyilatkoztatásait halló számára: aki esetleg hozzátenne ezekhez, rá fogja tenni az Isten arra az ebben a kis könyvtekercsben megírt csapásokat; és aki csak elvenne ennek az isteni szóvivői kis könyvtekercsnek a Kinyilatkoztatásaiból, el fogja venni az Isten az ő részét a magasabbrendű élet könyvéből és a szent városból és az ebben a kis könyvtekercsben megírtakból.

Ezt mondja leszögezve az ezekről tanúskodó: »Igen, gyorsan eljövök!«”

Ámen, igen, jöjj, Uram Jézus!

A mi Urunk, a Messiás Jézus kegyelme mindnyájatokkal! Ámen!

¹ Az A és a Zs: a görög τὸ Α καὶ τὸ Ω (e.: „to A kai to Ó”) kifejezés a görög abc első és utolsó betűjét tartalmaza. Míg a hagyományos fordítások a betűket a nevük szerint írják át (alfa, omega), ebben a fordításban a logikát adjuk át a magyar abc első és utolsó betűjével (A és Zs). János használhatta volna a héber abc első és utolsó betűjét is (alef és táv), de görög közönségnek írt.

² Ázsiai kihívott közösségek: térkép: https://upload.wikimedia.org/wikipedia/commons/4/40/Seven_churches_of_asia-hu.svg

³ Efeszosz: kisázsiai tengerparti város, Iónia fővárosa. A közeli Artemisz-templomról volt híres, a világ 7 csodájának egyikéről. De volt itt könyvtár és egy 25 000 fő befogadására alkalmas színház is. A név jelentése: ‘megengedett’.

⁴ Szmürna: ión város az Égei-tengernél, Efeszosztól 40 km-re északra (a modern város neve Izmir). Kedvező kikötőviszonyai, könnyen védhetősége és jó belvízi összeköttetései miatt kiemelkedővé vált. A név jelentése: ‘mirha’, amit a halottak balzsamozására használtak.

⁵ Pergamosz: gazdag és hatalmas ókori görög város Müsziában, az ázsiai hét kihívott közösség közül a legészakabbi. 26 km-re fekszik az Égei-tenger modern tengerpartjától, a Caicus folyó északi oldalán és a törökországi Bergama modern városától északnyugatra fekvő hegyláncon. A hellenisztikus időszakban Kr. e. 281–133-ban az Attalusz dinasztia alatt a Pergamoszi Királyság fővárosává vált, amely a görög világ egyik legfontosabb kulturális központja lett. Királyi könyvtára is volt, feltehetőleg a bőrből készült pergament itt találták fel. A város középpontjában egy 335 méter magas andezit fennsík van, amely az akropoliszt képezte. Ez a fennsík nyugati és keleti oldalon élesen esik le, de a déli oldalán található három természetes terasz utat biztosít a tetejére. Nevének jelentése: ‘emelkedés, magaslat, erődítmény’.

⁶ Thüateira: ókori makedón-görög város Kis-Ázsiában, ami ma az Akhisar nevű modern török város. Törökország távoli nyugati részén, Isztambul déli részén fekszik a Lycus folyónál; lakói idegenforgalomból és a bíborfestés mesterségéből éltek. A feltehetően lüdiai név jelentése: ‘A szenvedés szaga’.

⁷ Szárdeisz: az ókori Lüdiai Királyság gazdag fővárosa, a Perzsa Birodalom egyik fontos városa, a Római Birodalom alatt az egyik prokonzul székhelye, a mai török város, Sart területén. Nevének jelentése: ‘vörösek’.

⁸ Filadelfeia: lüdiai város a Tmolus-hegy keleti lába közelében (mai török nevén Alaşehir), amelyet a pergamoszi király, II. Eumenész alapított Kr. E. 189-ben. II. Eumenész a testvére szeretetéről nevezte el a várost, aki utódja lett. III. Attalus Philometor halála után az ő végrendelete alapján az egész királyságával együtt a város római fennhatóság alá került. A név jelentése: ‘testvérszeretet’.

⁹ Laodiceia: egy ősi város volt, amelyet a Lükosz folyó mentén építettek. A Caria és Lüdia hellén régióiban található, később Phrygia Pacatiana római tartományává vált. a mai Törökország délnyugati részén, Denizli városától kb. 6 km-re északkeletre, a Lükosz folyó völgye melletti kiemelkedésen, Hierapolisz romvárosa, Pamukkale természeti képződménye és Kolosszé közelében található. A római korban egy gazdag és virágzó város volt. Főútvonalak kereszteződésénél feküdt, és a selyemút egy ága itt haladt keresztül. Híres volt a helyben készült, kitűnő minőségű gyapjú ruházati cikkeiről, illetve kereskedelméről és orvostudományáról is: rendelkezett orvosiskolával, szem- és fülbetegségek specialistáival. A város nevének jelentése: ‘népigazság, népítélet’.

¹⁰ Jáspis és karneol kő: barnás-vöröses drágakő.

¹¹ Smaragd: zöld színű kristály.

¹² Napimérce: a khönix (gör.: χοῖνιξ e. khoinix) az ókor egy űrmértéke volt, egy ember egy napi étrendjének megfelelő gabonamennyiség. Kb. 1,1 liter.

¹³ Abaddón, és … Apollüón: jelentésük sorrendben: ‘pusztítás’ és ‘pusztító’.

¹⁴ Hímet: a görög ἄρσην (e.: „arszén”) jelentései: ‘hím, a hím nem, hímnemű (szó), férfias, izmos, (emelésre) erős, hatalmas’.

¹⁵ Bevésés: a görög χάραγμα (e.: „kharagma”) jelentései: ‘karc, vésés, faragvány, kígyómarás nyoma, szolgálati jelvény, állatra vagy rabszolgára rásütött billog, pénzérme nyomata, felirat, jóváhagyás’.

¹⁶ Ezerhatszáz stadionnyi: a stadion mint hosszmérték a görög nagyvárosokban és az Olimpián rendezett futóverseny pálya hossza, kb. 192 m. Ezt megszorozva 1600-zal 300 km-nél többet kapunk.

¹⁷ Talentumnyi: 1 talentum kb. 30 kg ezüst értéke és súlya.

¹⁸ Kis könyvtekercsek: a görögben itt szószerint a βιβλία (e. „biblia”) szó szerepel itt, mely a βιβλίον (e. „biblion”) többes száma. A magyar Biblia szavunk jelentése ‘kis könyvtekercsek’.

¹⁹ Magasabbrendű értelmes élet: az itt szereplő ζωή (e. „zóé”) az, amit Jézus hozott el a követői számára, szemben a ψυχή (e.: „pszükhé”) érzéki, lelki, pszichológiai élettel illetve a βίος (e. „biosz”) fizikai létezéssel. E két utóbbi testies „földhözragadtságot”, alacsonyrendű életet jelent, magunk körüli forgolódást és aggódást, mely a fizikai körülményektől függ. Ebbe a fizikai létbe, a „biosz” dolgaiba nem elegyedik bele a harcos Pál szerint a Timótheushoz írt második levelében. Mindezekkel szemben a „zóé” az az értelmes és magasabbrendű mennyei élet, amire Isten hiv minket. A „zóé” könyve ez, és nem a fizikai „biosz”-é vagy a lelki „pszükhé”-é.

²⁰ Tizenkétezer stadionnyi: kb. 2300 km (kb. 192 m szorozva 12000-rel).

²¹ Száznegyvennégy könyöknyi: kb. 72 m (egy könyök kb. fél méter).

²² Mindenféle drágakövekkel ékesítettek: bár a drágakövek színeivel kapcsolatban különféle állásfoglalások vannak, egy ábra valamelyest segíthet képet alkotnunk. Ezen drágakövek különlegessége, hogy egyirányú tiszta fényben még inkább ragyogóbbak és többféle színt adnak, míg sok földi drágakő a tiszta fényben elfeketedik. A mennyei város egy számunkra most még ismeretlenül újfata szépséggel fog bírni, amivel kapcsolatban találgatni nem érdemes, viszont vágyat ébreszt bennünk a felkészülésre és arra, hogy az Úrnak szépek és kedvesek legyünk.
Ábra: https://www.jesusfrelser.dk/wp-content/uploads/2019/02/img_2195.jpg
Ábra tiszta fényben: https://leesbirdblog.files.wordpress.com/2019/02/12stonesrev21gems.jpg